cyanic-selkie/wikianc huggingface dataset:
推廣普通話
推普宣傳周
經過國務院批准，從1998年開始，每年9月份第3個禮拜係「全國推廣普通話宣傳週」. 中央好識玩嘢，又搞「全國推廣普通話先進城市」， 重畀全國人一齊提出宣傳口號，講得好有獎. 例如中國嘅學校成日見到「講普通話，寫規範字」（）、「講普通話，做文明人」（），甚至有幼稚園同小學入面經常見到「講普通話從細路仔開始」（）、「唔講方言，唔講粗口，做個合格市民仔. 」（）嘅諸如類似標語.
部分人認為「講普通話，做文明人」嘅標語對講「方言」嘅人有一定嘅侮辱性，甚至出現「唔文明」或「野蠻」噉解. 政府重將講普通話夾硬同「愛國主義」聯繫埋一齊，話講「方言」係魔鬼，搞到講方言啲人好𤷪𤺧.
東伏見宮依仁親王
東伏見宮依仁親王（日文：ひがしふしみのみや よりひとしんのう，），係東伏見宮第一代當主，邦家親王細仔，同時係海軍軍人，最高官位係海軍元帥大將大勳位功三級. 佢結過兩次婚，前任係土佐藩藩主山內豐信三女八重子，繼任係前宮內大臣岩倉具定大女周子.
推廣普通話
法規
中共政府係跟據中華人民共和國憲法同埋《國家通用語言文字法》嚟推廣普通話. 其中響中華人民共和國憲法第十九條係咁寫：「國家要推廣全國都通用嘅普通話. 」（）
另外響《國家通用語言文字法》入面，亦有清楚指出同國語相關嘅法例同規條，包括：
東伏見宮依仁親王
經歷
1867年，依仁親王響京都府出世，老豆係邦家親王，阿媽係女房伊丹吉子，嗰時佢叫定麿王. 本身佢係要去圓滿院出家，但係響1868年爆發明治維新，所以佢冇出到家. 同年，佢做咗大佬晃親王嘅契仔. 1877年，佢就讀海軍兵學校預科，但響1884年退學，改為去英國留學. 第二年12月，佢改認彰仁親王做契爺，1886年親王宣下，做咗明治天皇嘅猶子，改名叫依仁親王.
土登嘉措
土登嘉措（西藏話：，），西藏人，係藏傳佛教格魯派嘅第十三世達賴喇嘛，任期由1879年到1933年.
東伏見宮依仁親王
經歷
1887年，依仁改去法國留學，入讀布雷斯特海軍學校. 佢響1890年畢業之後升為海軍少尉，兩年後返嚟日本，正式開始參軍，同年同八重子結婚，更成為貴族院議員（不過得個名）. 四年之後同八重子離婚，響1898年同周子結婚.
土登嘉措
1911年，大清發生辛亥革命，喺拉薩宣布西藏脫離大清獨立. 佢做西藏領導人期間，做過好多次改革. 佢俾西藏獨立運動人士睇成係西藏獨立嘅先驅.
細個經歷
響1876年佢出世響一個普通農民家庭，係屋企入面嘅老四. 佢響1878年畀人認定係達賴喇嘛轉世靈童，法名叫阿旺洛桑土登嘉措季卓曲傑南嘉（ངག་དབང་བློ་བཟང་ཐུབ་བསྟན་རྒྱ་མཚོ་འཇིགས་བྲལ་ཆོས་ཀྱི་རྣམ་རྒྱལ་），隨即佢嘅家族畀封做貴族，叫朗頓家族. 響1879年，只有三歲嘅佢正式做咗達賴喇嘛，由十世達察呼圖克圖攝政. 響細個嘅時候識咗嚟自俄羅斯嘅阿格旺多傑. 1886年，達察呼圖克圖圓寂，由九世第穆呼圖克圖繼續攝政.
推廣普通話
國際人權
喺聯合國《公民同政治權利國際公約》入面規定咗：「少數人都有用自己語言嘅權利. 」，但到咗今日，中國當局重未批准呢個公約.
東伏見宮依仁親王
經歷
1903年，根據契爺彰仁親王嘅遺囑，依仁親王另開東伏見宮（話就係開，實際上係繼承. 彰仁咁做嘅原因係因為佢鍾意輝久王多過依仁，所以就將用過嘅宮號畀依仁）. 之後曾參加日俄戰爭. 1910年佢同東鄉平八郎、乃木希典，代表日本去英國出席佐治五世嘅就任儀式.
推廣普通話
中共支持將大陸犯法嘢搬入特區
喺2021年，無數大陸教育培訓機構被立法封殺. 然而，中共官方傳媒，包括《環球時報》，會表揚若干大陸公司，指渠哋去香港做啲喺大陸係犯罪嘅普通話教育生意係好事.
中共批評民國提高其他語言地位
中華民國喺民主進步黨執政期間，將國語以外嘅多種漢族同升格，後嚟重列為「國家語言」，中共黨媒《人民日報》對此抨擊.
東伏見宮依仁親王
經歷
跟住佢先後做過横須賀鎮守府司令長官同埋第二艦隊司令長官，1918年升為海軍大將，同年畀人派去到英國訪問. 1919年，佢認咗邦彥王細仔邦英王做契仔.
1922年，依仁親王死咗，終年五十四歲，死後追封為海軍元帥. 因為佢冇仔，所以東伏見宮絕家，但就保留皇族身份. 1931年，契仔邦英王降為華族，另起東伏見伯爵家，以繼承東伏見宮.
同夏威夷王國維多利亞卡奧拉尼公主嘅婚事
1881年，夏威夷王國國王卡拉卡瓦訪問日本，呢次係第一次有外國領導人過嚟日本，所以好隆重，皇室仲邀請佢響赤坂離宮同明治天皇傾計. 因為嗰時美國野心好大，卡拉卡瓦希望同日本聯手抗美，因而諗住將大女維多利亞卡奧拉尼公主嫁畀定麿王（即係依仁親王）. 當時明治天皇希望將日本國力增強，又唔想同外族聯婚，因而反對，所以最後呢場婚事就取消.
屋企
老豆：邦家親王
阿媽：伊丹吉子
契爺：前契爺晃親王 - 後契爺彰仁親王
兄弟：晃親王 - 嘉言親王 - 讓仁親王 - 朝彥親王 - 夭折 - 貞教親王 - 夭折 - 彰仁親王 - 能久親王 - 夭折 - 夭折 - 博經親王 - 智成親王 - 貞愛親王 - 清棲家教 - 載仁親王
前任太太：八重子
繼任太太：周子
全昭珉
全昭珉（韓文：전소민，），南韓女歌手，又叫昭珉（韓文：소민），係PURETTY同APRIL前成員，依家係男女混合團KARD嘅Black jokeR、主唱.
生平
全昭珉響首爾銅雀區出世，畢業於首爾放送高等學校同西京大學. 佢有個遠房表姐，係TWICE嘅定延.
2012年，全昭珉加入女團PURETTY出道. 2014年PURETTY解散 ，同年，佢參加選秀節目《KARA Project》，成員會畀人叫做「Baby Kara」，為第日加入女團Kara做準備. 最後佢落選.
2015年佢以女團APRIL隊長身分出道. 同年11月9號，佢宣佈因為要專心學業而退出.
2016年佢宣佈加入男女混合團KARD，係該團嘅Black jokeR、主唱.
2017年佢同KARD另一位成員J.Seph唱綜藝節目《新婚日記》第二季嘅主顥曲《Now Us》.
2018年，響Super Junior嘅《Lo Siento》，佢有份特別演出.
2019年，佢開咗YouTube頻道「Minny J」.
訊號
（signal，可以借入粵語做）係工程學上常用嘅概念. 定義上，一吓訊號係「一個可以傳達資訊嘅函數」. 訊號處理常見於同通訊相關嘅工程領域，尤其係電子工程－電子訊號主要係用變化嘅電壓、電流或者電磁波嚟傳嘅.
志雲飯局
影響
呢個節目令陳志雲喺香港觀眾之間嘅知名度大增，另外節目對曾蔭權同黎智英嘅專訪曾備受社會和傳媒關注，多份香港主要報章罕有地喺「港聞」、「要聞」版面報道有關訪問.
訊號
跟住當 A 君去咗好遠嘅地方，佢向 B 君傳咗一串上上落落嘅電壓嗰時，B 君可以攞住個解讀方案，解讀返 A 君傳嗰一串 0 同 1 係想講乜－每吓呢啲上上落落嘅電壓就係一個訊號. 而事實係，呢種用電壓上落傳達資訊嘅做法，正正就係廿世紀電子工程嘅基礎.
廣義化啲嘅話，任何有得喺時空當中變化嘅物理量都可以攞嚟做訊號 ：包括影像、聲以至電磁波等都可以攞嚟做訊號－只要傳訊號嘅人（觀察者）之間有一套共同嘅方案，講明邊款訊號代表咩資訊，嗰啲訊號就會傳得到資訊. 喺廿一世紀嘅科技裏面，聲（例如日常講嘢）、電磁波（例如電視嘅天線）同電壓上落（例如電子架生）等嘅物理量都有俾人攞嚟做訊號.
定義
定義上，訊號係指是但一個 可以傳達資訊嘅函數. 想像以下兩個例子 ： 一吓訊號係個數值，而個數值已知同收訊號嘅人想知嗰個變數之間成某啲特定關係（函數），所以收訊號嘅人有得靠睇個訊號，得知佢想知嗰個變數係咩樣.
廿一世紀初嘅電子工程就係用呢種技術嚟達到長距離通訊嘅：簡化噉講，想像通訊雙方之間有電線，或者有天線等方法收發電磁波；通訊雙方可以彼此傳送一段段嘅微電壓－大電壓（1）或者細電壓（0）；佢哋可以事先講明每串可能嘅 1-0 組合代表邊個羅馬字母或者數字－即係例如 1111 代表 A、1110 代表 B、1100 代表 C... 呀噉（摩斯碼都係用咗類似噉嘅原理），就能夠達到長距離通訊嘅效果；實際應用嘅電子工程會有更複雜嘅技術嚟傳送唔同嘅訊號.
分類
訊號可以按好多準則嚟分門別類.
數碼訊號
一個數碼訊號（digital）由一個離散嘅物理量集建構成，表示一連串離散嘅數值：一個數碼訊號嘅一個可能數值（例如 0）同下一個可能數值（例如 1）之間實會有個最細嘅可能差距，冇話斬件到幾細都得，即係例如數值冇得係 0.5.
數碼訊號喺廿一世紀嘅數碼電腦同埋各種電子架生當中成日都見到：呢啲機械會傳一串串由有電（1）同冇電（0）組成嘅訊號（好似下圖噉），並且用呢一串串嘅數值表示一啲資訊，簡單講就係唔同嘅 1-0 組成代表唔同嘅符號，當中「符號」包括咗羅馬字母同數字呀噉 ；另一方面，亦都有啲數碼訊號做法係有三個或者以上嘅可能數值嘅.
數碼訊號之所咁常見，係因為呢種訊號有好多好處. 數碼訊號其中一個最大嘅好處就係相對冇咁易受雜音影響－喺現實世界，一個訊號喺傳送嘅中途梗會或多或少噉受到干擾，跟住會走少少樣： 好似係下圖噉，下圖 Y 軸表示收到嗰吓訊號嘅電壓值. 喺現實世界，訊號實會受到干擾，所以實際收到個訊號近乎冇可能會完全等如一個特定數值. 數碼訊號可以由模擬訊號轉化而成：舉個例，家陣有部機，佢喺每個時間點會收一個數值係連續（可以係小數點後 n 個位）嘅電壓作為輸入，而輸出就係一串二元（binary）嘅數碼訊號（數值一係 1 一係 0），每 16 個訊號係一個二進制數字，代表一個時間點嘅輸入電壓值，例如如果輸出係 0000 0001 0010 0010，就代表輸入電壓值係 290 V－290 喺二進制入面係「1 0010 0010」. 事實上，呢種做法喺現代電子工程當中極之常見，例如遊戲機嘅遊戲搖桿都用咗呢種做法.
模擬訊號
一個模擬訊號（analog，）數值係連續嘅，即係話搵是但兩個可能數值，嗰兩個數值之間都實會有一啲可能數值（小數點後嘅位理論上可以無限加）－即係同某啲物理量相模擬（analogous）. 模擬訊號係相對於數碼訊號嘅做法.
舉個例說明，想像一部遊戲機嘅控制器：喺一個典型嘅廿一世紀初遊戲控制器上面，個控制器會有若干個掣同若干碌搖桿；個控制器會以某啲方式接駁住部遊戲機，係噉傳訊號去部機嗰度，話俾部機知玩家「撳咗邊個掣」；一個掣所傳嘅訊號係數碼訊號－一個掣傳嘅訊號得嗰兩可能數值，撳咗（1）同冇撳（0）；相比之下，一碌搖桿所傳嘅就係模擬訊號－是但攞碌搖桿嚟睇，設 x 同 y 做碌搖桿嘅坐標，理論上，x 同 y 嘅數值可以喺小數點後有幾多個位都得嘅，碌搖桿傳嘅電訊號模擬咗碌搖桿嘅位置. 然後個遊戲程式就可以跟呢樣資訊嚟行事，例如（以下係簡化嘅虛擬碼）：
if 玩家撳咗對應「跳」嗰個掣， 玩家角色以 z 咁多嘅速度向上郁； 玩家角色沿 X 軸嘅速度 += x 玩家角色沿 Y 軸嘅速度 += y
同數碼訊號比起嚟，模擬訊號有好有唔好：原則上，一個模擬訊號有無限個可能數值（1, 1.001, 1.0001, 1.00001...），喺一個完美－冇雜音呢啲噉嘅撈絞嘢－嘅世界當中，一個個別嘅模擬訊號可以傳極大量嘅資訊，而一個個別數碼訊號因為可能數值有限，所以傳到嘅資訊量都有限；不過現實係唔完美嘅，一個訊號嘅物理數值實會因為干擾等嘅原因而走樣，所以一個模擬訊號基本上實係唔完全準嘅－呢點搞到模擬訊號唔能夠用於某啲（要求極高準確性嘅）醫療或者科研用途.
單位階躍
單位階躍函數（unit step function）呢個函數其中一條可能嘅式如下：
如果 u 做 Y 軸，t 做 X 軸，呢個單位階躍函數幅圖係（一個數碼訊號）
斜坡
斜坡函數（ramp function）呢個函數其中一條可能嘅式如下：
如果 u 做 Y 軸，t 做 X 軸，呢個斜坡函數幅圖係（一個模擬訊號）
斜坡函數可以攞嚟表達一件跌緊落嚟嘅物件嘅速度：假想有嚿物件，喺重力之下向下跌；開始跌嗰刻個時間點當做 0，u 就可以當做佢嘅速度（詳情可以睇牛頓力學）.
正弦
正弦函數（sinusoidal function）專門攞嚟模擬一啲會週期噉上上落落嘅變數，最基本嗰條式如下 ：
呢條式畫做圖嘅話：
可以用正弦函數模擬嘅（模擬）訊號包括咗電磁波（EM wave）以及腦電圖（EEG）所量度到、喺頭皮表面嘅微電壓呀噉.
時間離散度
時間離散度（time discretization）係另一個可以攞嚟將訊號分類嘅屬性，將訊號分做 兩大類. 喺數學定義上，一個 CT 訊號嘅時間點係小數點後幾多個位都得，而一個 DT 訊號嘅時間點係離散嘅－量度一個 CT 訊號要無時無刻係噉一路觀察住，而量度一個 DT 訊號就係每隔若干單位時間觀察一次，例如有個每 1 秒觀察一次嘅 DT 訊號，如果將第一個量度嘅時間點設做 0，會量度到喺時間點 1 秒同 2 秒嘅訊號，但就唔會知道時間點 2.5 秒嘅訊號係乜. 想像以下嘅圖，灰色線代表一個 CT 訊號，而紅色線表示一個 DT 訊號. 個 DT 訊號淨係每隔一段時間先會做量度：
人可以探測到嘅訊號都係屬 DT 嘅：喺現實應用當中，冇感應器可以勁到得夠喺任何時間點一路觀察住個訊號，一個感應器頂櫳可以做到（例如）每 1 毫秒量度一次－呢個感應器俾嘅輸出就噉望落會似一個 CT 訊號，但查實只係一個「每次量度之間嘅時間差」極細嘅 DT 訊號. 大自然會對人傳各種（至少理論上係）CT 嘅訊號，人造嘅感應器會由呢啲訊號嗰度抽樣，抽出一串串 DT 嘅訊號，用一串串「每次量度之間嘅時間差」極細嘅 DT 訊號嚟趨近一個 CT 訊號.
下圖係「用一個 DT 數碼訊號趨近一個 CT 模擬訊號」嘅圖解，當中橙色線係 DT 數碼訊號，灰色線係 CT 模擬訊號：
訊號處理
訊號處理（signal processing）係工程學嘅一個子領域，顧名思義專門研究點樣處理訊號. 訊號處理喺好多現代科技當中都會用到，包括電腦、收音機、影片同手機等（現代社會必需）嘅技術冚唪唥都係因為有訊號處理先至搞得成嘅. 對訊號處理嘅研究會用數學模型模擬用嚟做訊號嘅物理量嘅傳播同變化，點樣用各種嘅機制轉化訊號，並且思考做訊號處理嘅機械要設計成點先可以令訊號嘅傳遞更快捷同準確，係一門相當高深嘅學問.
例如腦電圖（EEG）噉. EEG 係神經科學同相關領域上成日用嘅一種神經造影技術，原理簡單啲講如下：一個腦喺做親啲咩－包括咗記嘢、諗嘢呀噉－嗰陣，佢裏面嗰啲數以億計嘅神經細胞（neuron）都會用好微弱嘅電流嚟互傳資訊，電流改變會引致電壓改變，而唔同嘅腦活動所牽涉到嘅資訊都唔同－所以個腦喺做唔同嘅功能嗰時，佢入面嗰啲電流同電壓改變嘅規律都會唔同；EEG 最常見嘅做法係將一啲特製嘅電極黐喺受試者嘅頭皮表面，靠噉嚟量度頭皮嗰度有嘅微弱電壓，微弱到通常以微伏特（μV；1 μV 相當於 10-6 伏特）計；即係話每條電極會向量度架生提供「條電極量度到嘅微電壓」呢個訊號.
EEG 訊號處理係腦電研究上一個重要課題：一般嚟講，電極嘅訊號會傳去電腦嗰度，然後部電腦會用一啲特定嘅演算法轉化啲訊號，令啲訊號變成對人嚟講易睇嘅樣. 例： While 未睇完 將啲 V_{lt} 逐個睇一次（假設實驗開始嗰陣 t 數值當做 0）； 如果一個 V_{lt} 掕住嘅 t 數值 < 1 分鐘或者 > 9 分鐘，將嗰個 V_{lt} 由數據庫嗰度移除；
傳輸協議
網絡傳輸協議（communication protocol）係現代電子工程一個重要課題. 現代電子工程會運用物理學上對電嘅認識，鑽研點樣有效噉用電做數據傳輸. 舉個簡單例子說明，想像家陣喺地球唔同角落嘅幾個地方，彼此之間駁好咗電纜，冇得直接互相對話，但可以彼此之間傳電訊號；於是佢哋事先講好一套方案 ：
製作網絡傳輸協議嘅成個過程需要用同考慮好多元件，包括用嚟做訊號嘅物理量、公認嘅解讀方案講明邊個物理量規律表示邊個資訊、按解讀方案將資訊變成訊號嘅機制、以及按訊號同解讀方案重砌返個資訊出嚟嘅機制... 等等. 而同通訊相關嘅工程學嘅研究重點之一就在於要點設計網絡傳輸協議，先可以令通訊嘅效率最大化. 呢類研究對現代社會嘅運作嚟講不可或缺.
楓樹街遊樂場
楓樹街遊樂場（Maple Street Playground）係香港一公園同遊樂場，喺深水埗長沙灣道同楓樹街交界，行政上歸深水埗區. 設施有硬地球場、籃球場、手球場同七人足球場.
麥紫莉
麥紫莉（Chili Mak，），係香港女模特兒，2013年出道，皆因佢話自己上圍尺寸有34G，所以畀傳媒封做「豐滿版」. 2017年7月，佢宣佈將會做香港頭一位到日本拍成人電影（AV）嘅演員而出名 ，後證實為講大話.
簡歷
佢13歲嗰陣，阿爸過咗身. 而阿媽又有腎病要醫，加上無心向學，成績差，所以佢完成中六DSE都放棄升學，即刻出嚟打工，正職係售貨員，每月賺萬幾蚊，亦兼職做模特兒，工作包括網上節目主持，同埋網上遊戲《馬場Boss》其中一位代言人.
情感生活方面，麥紫莉話自己拍拖嗰陣曾經俾男友毒打 ，但依家冇拍拖.
2017年7月，麥紫莉宣佈將會到日本拍AV，為咗賺錢令屋企人生活好啲，據報佢將會接拍兩套作品，有機會同日本著名AV男優南佳也、清水健、中村DAIKI等等合作，每套酬金廿萬港紙.
2017年9月，麥紫莉親口認咗佢係以拍AV為名，為引起關注、獲得名氣而作嘅大話.
Belvis
Belvis係法國嘅一個市鎮，位置喺奧德.
淡布隆縣
淡武隆縣（Daerah Temburong），又叫淡布隆縣，係汶萊四個縣之一，北面係汶萊灣，西面係馬來西亞沙撈越林夢省，縣城係邦阿. 呢個縣面積有1306平方公里大 ，全縣人口（2011年）大約有8852人，縣區同汶萊其他三個縣分開咗，係一瑰外飛地，需要通過淡武隆大橋相接.
政區
呢個縣下咗5個鄉（巫金）.
地理
淡布隆縣北面係汶萊灣，而東面、南面同西面都係馬來西亞沙撈越. 淡布隆縣有1306 km2大.
Temburong River 流經呢一區，而Sungai Pandaruan River 形成咗四部汶萊同馬來西亞嘅邊界.
汶萊第一個國家公園，烏魯淡武廊國家公園（Ulu Temburong National Park）喺淡布隆縣南面，複蓋大約550 km2淡布隆縣森林. 呢個國家公園有科學研究設施，研究中心叫 Kuala Belalong Rainforest Field Studies Centre，只可以搭船去.
Kuala Belalong 國家公園區25 ha 地區分配咗畀Universiti Brunei Darussalam、Kuala Belalong Field Studies 同埋 Smithsonian Tropical Research Institute 去做研究. 呢個研究叫「Belalong Rainforest Experience」，由香港上海匯豐銀行資助.
一個外向訓練中心（Outward Bound centre）都喺國家公園入面.
淡布隆縣有 67 km路連接邦阿同內部村莊. 另外，有54 km 路連接村莊同內部地區.
一條全新30 km嘅橋–淡武隆大橋連接淡布隆縣同埋摩拉縣已經喺2020年3月完工，來往兩地唔使再入境馬來西亞沙撈越 14 km of this roadway crosses the Brunei Bay. .
淡布隆縣生態旅遊
原始森林仲復蓋淡布隆縣大部分位置 ，咁樣導致呢區發展生態旅遊. 生態旅遊推廣活動例如「Cuti-Cuti Temburong」 (「Temburong Holidays」)喺2008年尾由一間叫「Kenali Negara Kitani」(KNK) (「Know Your Country」)嘅本地旅行社推出. 呢個活動鼓勵本地人同外國遊客去呢個縣旅遊 呢個推廣活動係汶萊附近婆羅洲核心項目嘅開始.
人口
根據2019年年口人口估算，淡布隆縣大約有11,400人，佔汶萊總人口大約2.5%.
教育
Sultan Hassan Secondary School係淡布隆縣唯一一間中學，佢喺邦阿. 另外，亦有13間小學分佈喺呢個縣唔同地區.
醫療
喺1987年，耗資1000萬嘅 Pengiran Isteri Hajah Mariam醫院 開業，提供50張病床同各種醫療服務. 另外，亦有好多鄉村診所.
Sadeillan
Sadeillan係法國嘅一個市鎮，位置喺奧斯坦尼大區嘅熱爾.
鹿港小鎮
《鹿港小鎮》係由羅大佑填詞、作曲同演唱. 呢首歌收錄喺《之乎者也》專輯.
Berriac
Berriac係法國嘅一個市鎮，位置喺奧德.
重金屬
重金屬係有比較高嘅密度、相對原子質量同原子序數嘅金屬，當中唔少都有比較重嘅毒性，譬如水銀、鉛同鉍.
茅湖仔足球場
茅湖仔足球場，香港足球場之一，喺將軍澳茅湖仔村，英文叫Mau Wu Tsai Soccer Pitch. 行政上歸西貢區. 設施有硬地球場，以及七人足球場.
美景遊樂場
美景遊樂場（Mei King Playground）係香港一公園同遊樂場，喺青衣美景花園側，青衣路同青康路交界，以及細山路，行政上歸葵青區. 設施有網球場同戶外乒乓波檯.
甲氧苄啶
甲氧苄啶（，Trimethoprim）係種抗生素，主要用嚟醫泌尿道感染同中耳炎.
Saint-Antonin, Gers
Saint-Antonin, Gers係法國嘅一個市鎮，位置喺奧斯坦尼大區嘅熱爾.
Bessède-de-Sault
Bessède-de-Sault係法國嘅一個市鎮，位置喺奧德.
La Bezole
La Bezole係法國嘅一個市鎮，位置喺奧德.
正義聯盟
正義聯盟可以係指：
克欽邦
拎
分類:緬甸
本哥省
本哥省係安哥拉嘅一個省，喺國土西北部，首府卡西托.
重慶主城區
，亦叫主城九區（），指家陣重慶市中心嘅九個市轄區，包括主城六區（渝中區、九龍坡區、江北區、沙坪壩區、南岸區同大渡口區）同近郊嘅三個區（渝北區、北碚區同巴南區），亦即係1933年重慶成為直轄市嗰時嘅範圍. 主城區係重慶市入邊城市化率最高、經濟最發達、城市基礎建設最完善嘅核心區域；喺規劃、建設、經濟統計方面，「重慶主城區」爾個講法亦成日有提到.
Saint-Antoine, Gers
Saint-Antoine, Gers係法國嘅一個市鎮，位置喺奧斯坦尼大區嘅熱爾.
鼓風爐
鼓風爐，又叫爆破熔爐、高爐，係種冶金熔爐，主要用嚟將鐵礦石冶煉做鐵.
班圭拉省
班圭拉省（；Benguela Província，）係安哥拉嘅一個省，喺國土西部，首府本吉拉.
珠江路 (廣州南沙萬頃沙)
珠江路（）係中國廣東廣州包括咗西南-東北走向同西北-東南走向嘅兩條馬路，喺南沙區萬頃沙. 西南邊到科發路；西北邊到新寶安上圍路；東南邊到同安東圍街；東北邊到新興路同光明路嘅交界.
概要
其中珠江中路係西南-東北走向同西北-東南走向兩條道路一齊共用.
西南-東北走向
條路順序從西南到東北排，加粗嘅字係主幹道：
西北-東南走向
條路順序從東南到西北排，加粗嘅字係主幹道：
摩頓臺臨時遊樂場
摩頓臺臨時遊樂場（Moreton Terrace Temporary Playground）係香港一公園同遊樂場，喺銅鑼灣摩頓臺，香港中央圖書館側，行政上歸灣仔區. 設施有硬地球場、排球場、手球場同七人足球場.
上杉謙信
上杉謙信（，享祿3年1月21號—天正6年3月13號），又叫上杉輝虎，原名長尾景虎，細個叫「虎千代」，係日本戰國時代嘅大名，亦係越後長尾氏嘅第九代家主，後人叫佢做「越後之龍」、「軍神」.
摩頓臺臨時遊樂場
有時會拎來做神功戲.
焦炭
焦炭係種碳成份高而少雜質嘅燃料，主要由煤加工後產生嘅殘餘物，主要用嚟冶金. [[Category:煤]]
上杉謙信
類:大名
比耶省
比耶省係安哥拉嘅一個省，喺國土中部，首府奎托.
惰性金屬
惰性金屬，有啲人會叫貴金屬，係比較可以抵抗氧化同腐蝕嘅金屬，譬如釕、鈀、銀、鋨、銥、白金同金.
惰性金屬英文係Noble metal，皆因惰性氣體（Noble gas）又譯做「貴氣體」，所以有啲人會叫惰性金屬做「貴金屬」，不過就好易同另一隻貴金屬（Precious metal）搞亂.
澳門29號巴士
澳門29號巴士，舊時叫28BX，係一條由澳巴做緊，由青洲總站來回東方拱門嘅循環巴士線.
28BX
28B短線，由新福利成立，後來改冧巴做28BX，當時28BX冧巴係澳門同新福利嘅第一條X線，冧巴亦響當時澳門所有巴士線入面最長. 亦曾經用皇朝「新口岸／科英布拉街」巴士站做特班車總站.
2011年8月1號，新巴士營運模式正式實行，呢條線判咗畀維澳蓮運嚟做.
2015年6月6號，拱形馬路道路工程，臨時單向行車，改經台山中街，取消唔停「拱形馬路」巴士站，臨時加停「關閘馬路／三角花園」巴士站.
2015年10月，拱形馬路工程完成，臨時措施變成永久，「拱形馬路」巴士站正式取消.
2016年7月2號，因為巴士站合併，唔再停「青洲／美居廣場」巴士站.
2017年8月19號，呢條線向青洲方向停完「治安警察局」巴士站之後，唔再停「亞馬喇前地」巴士站，下一個站變做「葡京酒店」巴士站.
29號
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費，只分X尾係快線，用澳門通畀錢要畀多一蚊葡幣，由於呢條線唔係快線，所以將呢條線由28BX改冧巴做29號.
2019年3月1號，受幕拉士公屋工程影響，取消停靠「慕拉士／發電廠」巴士站.
意外
2012年1月22號，一架28BX嘅宇通細巴（車隊編號1021），響友誼大馬路轉入漁翁街嗰陣，懷疑爬頭同電單車撞咗，女司機連人帶車仆響地下，電單車再滑前一米左右，女騎士就捲咗入車底，頭部被巴士轆過當場死亡. 呢單係新巴士模式之下維澳蓮運第一單奪命交通意外.
Saint-Arailles
Saint-Arailles係法國嘅一個市鎮，位置喺奧斯坦尼大區嘅熱爾.
Bize-Minervois
Bize-Minervois係法國嘅一個市鎮，位置喺奧德.
時間標記
（timestamp）係指一串用嚟記住一件事件幾時發生嘅資訊. 數據庫入面嘅每一件數據通常都會掕住個時間標記，用嚟表示嗰件數據係幾時記錄入去個數據庫度嘅.
北條早雲
北條早雲（，永享4年—永正16年8月15號），據記載原本叫伊勢新九郎，係日本戰國時代嘅大名，亦係後北條氏嘅第一代家主.
類:大名
層先法
層先法（Layer by Layer，簡稱LBL），即係逐層扭，係還原扭計骰嘅一種初級方法，特色係需要記比較少嘅公式，所以好多初學者學扭扭計骰嘅時候會學呢個方法先. 速度嚟講唔算快，但係一啲快嘅方法（CFOP）嘅原理係建基於呢個方法.
解法
一個嘅扭計骰有三層，喺呢篇文入邊我哋約定第一層係白色嗰一層，第三層係黃色嗰一層，第二層係中間嗰一層.
層先法、逐層扭，顧名思義就係先扭第一層，跟住第二層，最後第三層，其中第三層嘅公式係最複雜嘅，因為喺扭第三層嘅同時唔可以破壞之前已經扭好嘅第一、二層. 具體嘅解法次序係咁嘅： 事實上，即使係層先法入邊都有唔同嘅變體，大部份第一二層嘅方法都係一樣嘅，不過第三層就會有唔同，主要係邊、角位嘅方向、位置解嘅次序唔同，例如下邊呢幅圖就係另一個變體，啲次序有少少唔同 ：
CFOP
CFOP扭計骰速解法係喺1980年代由Jessica Fridrich同其他扭計骰愛好者發明同推廣，同層先法嘅概念都好相似，不過分別在於要背多好多公式，同埋有一啲「捷徑」，例如喺CFOP入邊第一層嘅角位同第二層嘅邊位係喺同一步入邊扭好.
歷史
層先法係David Singmaster喺1980年佢本書Notes on Rubik's "Magic Cube"到提出 ，之後James G. Nourse喺佢本書 The Simple Solution to Rubik's Cube 都用同一個概念，而呢本書成為1981年最好賣嘅書 ，之後喺同年代Don Taylor嘅Mastering Rubik's Cube同Cyril Östrop嘅Solving the Cube都搵到類似嘅解法.
賈法尼電池
賈法尼電池，又叫伏打電池，係種電化電池，透過氧化還原反應將化學能轉做電能. 電池個名係紀念賈法尼同伏打.
香港賽馬會慈善信託基金
香港賽馬會慈善信託基金係香港賽馬會喺1993年成立，處理香港賽馬會捐款事宜嘅公司，前身係為香港賽馬會（慈善）有限公司，捐款來源主要係馬會嘅每年盈餘.
根據香港賽馬會官方網頁，香港賽馬會慈善信託基金係全球十大慈善捐助機構之一.
佢哋涵蓋嘅範疇包括體育康樂文化、教育培訓、社會服務同埋醫藥衛生. 而家，有唔少得到馬會慈善信託基金支持嘅非政府組織，都有以香港賽馬會或慈善信託基金嘅名義冠名.
Blomac
Blomac係法國嘅一個市鎮，位置喺奧德.
喀丙達省
喀丙達省係安哥拉嘅一個省，喺國土西北部嘅飛地，首府喀丙達.
喀丙達省前身係葡萄牙殖民地葡屬剛果，1885年建立，1956年開始由葡萄牙殖民地安哥拉代管，隨住安哥拉1975年獨立，葡屬剛果正式成為安哥拉嘅領土，改成喀丙達省.
賈法尼
賈法尼（Luigi Galvani，）係意大利物理學家，發現生物嘅神經組織同肌肉都會產生電力.
性食同類
性食同類（sexual cannibalism），係同類相食嘅一種，指喺交配過程當中或者交配後隻乸將隻公食落肚. 呢種行為可見於多種嘅蜘蛛以及包括螳螂在內嘅某幾個目嘅昆蟲.
庫安多古班哥省
庫安多古班哥省係安哥拉嘅一個省，喺國土東南部，首府梅農蓋.
Bouilhonnac
Bouilhonnac係法國嘅一個市鎮，位置喺奧德.
宋陽
宋陽可以係：
位陣列
位陣列（bit array）係指緊湊噉儲住啲位元嘅陣列.
磺胺甲噻二唑
磺胺甲噻二唑（，Sulfamethizole）係種抗生素同磺胺類藥.
佳特力
佳特力（英文：Cadillac）係一個成立喺1902年嘅美國汽車品牌，係通用汽車嘅一部分.
佢生產豪華車、運動型多功能車同運動車.
Saint-Arroman, Gers
Saint-Arroman, Gers係法國嘅一個市鎮，位置喺奧斯坦尼大區嘅熱爾.
北廣薩省
北廣薩省係安哥拉嘅一個省，喺國土西北部，首府恩達拉坦多.
樣辦
樣板，簡稱板，係由大量嘅嘢入面抽取小量去做代表，方便做測試或者分析，好多並非可發售嘅完成品. 「貨板」指貨物嘅樣辦；同出售嗰啲成分無異. 「板」字俗寫作辦.
Bouisse
Bouisse係法國嘅一個市鎮，位置喺奧德.
南廣薩省
南廣薩省係安哥拉嘅一個省，喺國土西部，首府孫貝.
摩士公園 (三號公園)
摩士公園(三號公園)，香港公園之一，遊樂場之一，喺黃大仙鳳舞街四十號，摩士公園其一個，英文叫Morse Park (Park No. 3). 行政上歸黃大仙區. 設施有草地球場、硬地球場、籃球場、排球場、門球場，以及十一人草地足球場、七人草地足球場、七人足球場.
過年公園亦做年宵市場.
老表，畢業喇！
《老表，畢業喇！》（英文：Oh My Grad）係香港電視廣播有限公司製作嘅電視劇，由郭晉安、蔡少芬同王祖藍演出.
西班牙人名
西班牙人名，係指西班牙人嘅姓氏命名習慣. 西班牙嘅人名由名（nombre）同兩個姓（apellidos）組成，兩個姓分別係父姓（apellido del padre，又叫首姓）同母姓（apellido de la madre，又叫次姓）.
番梘泡
番梘泡（；soap bubble）係一浸好薄帶有番梘嘅水包住咗空氣.
西班牙人名
姓
西班牙人嘅姓由首姓（又叫父姓）+ 次姓（又叫母姓）組成. 首姓即老豆個父姓，次姓即阿媽個父姓. 首姓放先，次姓放後. 兩個姓之間可以用y、e、de（de會直譯成「德」，而且唔加點）呢啲連接詞同介詞放埋一齊；不過響漢譯返嚟個陣，「y」同「e」有機會譯成破折號，亦可能直接用點代替.
1999年之後，西班牙籍住性別平等法案通過，亦通過另一個關於姓嘅嘢，就係允許西班牙人改變首姓同次姓嘅次序. 響2013年之後，當父母響仔女嘅姓上有分歧，就要跟政府安排. 跟據西班牙法律，當仔女響成年之後就可以決定自己姓氏嘅先後次序.
西班牙人依家一般唔會冠夫姓，以前就會. 不過響某啲上流場合，女方可能會冠夫姓，即響自己個次姓之後再加上老公個父姓（連接詞係de）. 例如一個女人叫比雅特麗斯·高慕斯·山齊士，佢老公叫柏度·杜克·費蘭迪斯；咁當佢出場呢啲場合個陣，就可能會冠夫姓，變成「比雅特麗斯·高慕斯·山齊士·德·杜克」. 雖然可以咁做，但法律上都冇硬性規定.
加y用嚟連接首姓同次姓嘅情況通常會響官方文件或者族譜中常見，由十六世紀開始興，係好正式嘅用法，依家一般人都會直接唔用. 不過響加泰羅尼亞，加y就比較普遍（響加泰羅尼亞文之中係讀i）. 如果響加泰之外嘅地方，加y會畀人視為老套或者高貴嘅代名詞，現時西班牙國王菲臘六世就係例子.
人名
西班牙人個名好多時係其他文演變而成，就好似出自拉丁文嘅 Felix、Julio，出自希伯來文嘅 Samual、Daniel，出自希臘文嘅Pedro、Alexjandro，仲有出自英文嘅Enrique、Alfredo. 呢啲名唔多唔少會同天主教聖人有關.
不過有啲男人佢哋個名或者會出現女人名. 就好似叫「Juan Carlos Teresa Silverio Alfonso de Borbón y Battenberg」嘅男人，入面就出現咗「Teresa」呢個女人名. 原因係佢哋想通過咁嘅方式嚟紀念天主教嘅女性聖人，最常見嘅係「Maria」.
用法
一個叫Antonio Gómez López嘅男人，可以叫佢做Señor Gómez（即高慕斯先生）. 以下係佢嘅稱呼：
亦可以叫佢做Don Antonio或Don Antonio Gómez.
出名作家賈夫利耶·哈斯亞·馬紀斯，響粵文圈之中成日畀人叫做「馬紀斯」，其實係非常錯誤嘅叫法，正確叫法應該係「哈斯亞·馬紀斯」. 不過都有出現以母姓做簡稱嘅情況，就好似西班牙前首相荷西·路易·洛迪古斯·薩帕特羅（José Luis Rodríguez Zapatero），由於佢父姓洛迪古斯（Rodríguez）太常見，所以好多時會簡稱佢係薩帕特羅（Zapatero，係佢母姓）. 同樣例子仲有出名抽象派畫家畢加索、劇作家羅卡，情況同薩帕特羅一樣.
外國
當外國人成為西班牙公民之後，佢哋響法律上有義務要改個西班牙名. 如果呢個人本身係嚟自一啲得一個姓嘅地方（就好似歐美人名、漢族人名），咁如果佢要改西班牙名，一係學當地人咁加佢阿媽個姓上去，一係就將佢個姓翻倍. 舉個例，如果一個叫John Alex Smith嘅英國人想要改西班牙人名，可以改叫John Alex Smith Smith或者John Alex Smith Williams（Williams係佢阿媽個姓）.
另外，外國人響推測西班牙人嘅首姓同次姓嗰陣都會出錯. 就好似作家賽華提亞·環·阿爾沃（Sebastià Juan Arbó，1902-1984）畀美國國會圖書館誤以為「阿爾沃」係佢個首姓、「賽華提亞·環」係佢個名，所以就排佢係A字頭. 但其實，「環」先係佢個首姓，「阿爾沃」只不過係佢個次姓，所以應該要排佢係J字頭；雖然響西班牙好少人姓「環」. 面對咁嘅情況，只可以問一問本人或者跟法律文件嚟處理.
其他地區
西班牙本地有其他地區，而佢哋嘅命名習慣大致上同西班牙人名差唔多，但又有啲分別. 可以去睇下：
宋陽 (音樂人)
宋陽（；；Song Yang；），係中國大陸音樂製作人、騰訊視頻《即刻電音》電子音樂製作人.
經歷
1999年，佢喺上海音樂學院以第一名嘅成績畢業，之後喺上海音樂學院附中做老師. 2009年，佢去美國伯克利大學讀音樂製作專業. 2012年，佢成立Yang Productions音樂工作室. 2013年，佢參加美國Indaba Remix比賽攞過3次第3名. 2014年，佢同Redshy出咗第一張EP《It's Time》. 佢喺《歌手2018》第一期為GAI編曲.
阿都拉薩
阿都拉薩（Tun Abdul Razak，）係馬來西亞第二任首相. 佢個仔納吉阿都拉薩係馬來西亞第六任首相.
阿都拉薩喺1950年加入巫統，1970年接替東姑做馬來西亞首相. 佢喺1976年因為血癌死喺英國倫敦，享年54歲.
洩密者們
《洩密者們》（The Leakers）係2018年港產懸疑片，邱禮濤導演，吳鎮宇、張智霖及佘詩曼領銜主演. 2017年6月尾開拍，8月中煞科，2018年6月15號喺中國上畫，6月21號喺香港、澳門、馬來西亞上畫. 電影喺檳城拍實景.
劇情
馬來西亞某藥廠利用新型變種傳染病發災難財，一個自稱「洩密者」嘅神秘組織揭發黑幕. 藥廠東主個仔同當地記者離奇自殺後，馬來西亞警長李永勤同香港督察王大偉合作追查真相. 其後「洩密者」同香港日報記者阮嘉嵐聯絡並會面，兩位警探亦追蹤佢哋動向，三人同「洩密者」交手.
票房
中國大陸上畫大概5個禮拜，最尾總票房係7,058萬人民幣. 香港上畫大概兩個禮拜，累計票房收入$2,465,446，位列2018年上半年香港電影票房第10位.
伊達稙宗
伊達稙宗（，長享2年-永祿8年6月19號），原本叫伊達高宗，係日本戰國時代嘅大名，亦係伊達氏嘅第14代家主.
類:戰國大名
運算分析
運算分析（analytics）泛指有系統性噉用運算方法分析數據，可以用嚟發現數據入面一啲得意嘅規律.
泡沫 (搞清楚)
粵文裏面一詞可以係指：
屯門站
屯門站可以係：
庫內納省
庫內納省係安哥拉嘅一個省，喺國土西南部，首府翁吉瓦.
Saint-Avit-Frandat
Saint-Avit-Frandat係法國嘅一個市鎮，位置喺奧斯坦尼大區嘅熱爾.
諸葛瞻
諸葛瞻（），字思遠，琅邪陽都人，係諸葛亮個仔，三國時期蜀漢嘅將領，官至衛將軍. 佢喺度戰死，終年36歲.
生平
諸葛瞻16歲嘅時候娶咗劉禪其中一個女，做咗騎都尉. 之後再升做羽林中郎將.
阿旺羅桑嘉措
阿旺羅桑嘉措（西藏話：，），西藏人，係藏傳佛教格魯派嘅第五世達賴喇嘛，任期由1618年做到1682年. 佢係西藏歷史上好出名嘅政治家同學者，畀西藏人叫做「偉大嘅五世」.
奧蘭島
奧蘭島（Fasta Åland）係芬蘭奧蘭群島最大嗰個島，面積685平方公里，住咗奧蘭九成人口，奧蘭首府瑪麗港亦喺呢個島上面.
秦萬民
秦萬民，係中國音樂製作人.
駿業里
駿業里係香港九龍觀塘一條馬路，南面連住駿業街、巧明街交界，北面連住觀塘道，不過最北一截仔係行人路，所以車只能喺南面出入.
秦萬民
簡歷
2006年佢攞到中國華語傳媒大獎最佳編曲獎.
駿業里
因為觀塘道近住駿業里嘅巴士大站被叫做「觀塘駿業里」，所以呢個街名都幾多人聽過，更有改編歌用咗「駿業里」個名.
Le Bousquet
Le Bousquet係法國嘅一個市鎮，位置喺奧德.
威拉省
威拉省係安哥拉嘅一個省，喺國土西南部，首府盧班戈.
萬博省
萬博係安哥拉嘅一個省，喺國土西部，首府萬博.
Saint-Aunix-Lengros
Saint-Aunix-Lengros係法國嘅一個市鎮，位置喺奧斯坦尼大區嘅熱爾.
摩士公園 (四號公園)
摩士公園（四號公園），香港公園之一，遊樂場之一，喺黃大仙杏林街三十號，另兩邊為鳳舞街同東頭村道，摩士公園其一個，英文叫Morse Park (Park No. 4). 行政上歸黃大仙區. 設施有網球場、滑板場、露天劇場.
羅安達省
羅安達省係安哥拉嘅一個省，喺國土西北部，首府羅安達.
磺胺二甲嘧啶
磺胺二甲嘧啶（，Sulfamethazine）係種抗生素，主要用嚟醫支氣管炎、前列腺炎同埋泌尿道感染.
白雲樓
白雲樓可以係：
樂群街
樂群街（Lok Kwan Street）係香港九龍大角嘴一條路，北接福利街，南接中匯街.
梅窩遊樂場
梅窩遊樂場（Mui Wo Playground）係香港一公園同遊樂場，喺大嶼山梅窩銀樹街，行政上歸離島區. 設施有硬地球場、籃球場兼排球場、手球場同七人足球場兼手球場.
張家蒨
張家蒨（，Tracy Cheung Ka Sin，）係香港無綫電視嘅前新聞從業員，離職前做過無綫新聞台主播.
簡歷
張家蒨喺香港中文大學新聞與傳播學系畢業，2015年喺無綫電視做過實習記者，之後做過香港電台新聞記者，到2017年11月正式加入無綫電視，但2018年5月底開始已經離開咗無綫電視，之後去咗證監會.
Saint-Blancard
Saint-Blancard係法國嘅一個市鎮，位置喺奧斯坦尼大區嘅熱爾.
北倫達省
北倫達省係安哥拉嘅一個省，喺國土東北部，首府棟多.
呂燕衛
呂燕衛（），係中國音樂製作人同填詞人.
馬蘭哲省
馬蘭哲省係安哥拉嘅一個省，喺國土西北部，首府馬蘭哲.
Brézilhac
Brézilhac係法國嘅一個市鎮，位置喺奧德.
Bram, Aude
Bram係法國嘅一個市鎮，位置喺奧德.
Saint-Brès, Gers
Saint-Brès, Gers係法國嘅一個市鎮，位置喺奧斯坦尼大區嘅熱爾.
炎帝
炎帝係中國遠古時期入面嘅其中一位首領. 有啲講法話佢同神農係同一個人，亦有講法話佢哋只係同一時期嘅人.
炎帝同黃帝一齊被尊中華民族嘅祖先，中華民族自稱係「炎黃子孫」.
涿鹿之戰
涿鹿之戰係中國上古時期所發生嘅一場戰爭，最終由黃帝成功打敗咗九黎族酋長蚩尤 ，成為天下共主.
攷
[[Category:亂]]
香港單車館
香港單車館（Hong Kong Velodrome）係香港唯一專為單車運動而設嘅室內單車館，喺新界將軍澳寶康路105-107號.
出面網頁
類:將軍澳 館 單車館
美洲國家組織
美洲國家組織（Organization of American States）係美洲各國組成嘅國際組織，總部響美國首都華盛頓特區，而家有35個會員國，72個常駐觀察員.
歷史
1948年4月30號，第九次美洲會議喺波哥大舉行，通過咗《美洲國家組織憲章》，「美洲共和國國際聯盟」改名做「美洲國家組織」.
出面網頁
類:國際組織
不死鳥
（phoenix），又叫火鳳凰，係一種傳說中嘅雀鳥，源自希臘神話.
根據傳說，不死鳥能夠由太陽嗰度得到神力，喺死嗰陣會發放出強烈嘅光同火，而燒完之後隻不死鳥然後就會由灰燼當中重生，所以隻雀永遠都唔會死；不死鳥呢樣嘢喺現代嘅奇幻作品當中不時都會出現，例如《哈利波特》裏面就有提到不死鳥.
武漢肺炎法國疫情
武漢肺炎法國疫情係介紹「武漢肺炎」2020年喺法國嘅爆發情形. 截至2020年11月7號，法國夾埋有1,661,853單確診病例，死咗39,865個人.
初期
法國喺2020年1月24號出現第一單武漢肺炎個案，嗰時有位48歲嘅公民喺中國湖北武漢搭飛機返到新亞奎丹波爾多時被確診 ；好快當日喺巴黎又收到兩單同武漢肺炎有關嘅輸入性病例，分別都係最近喺中國湖北武漢搭飛機返嚟，喺1月18號當日返到法國. 喺嗰時淨得3單感染武漢肺炎個案. 一個禮拜後總感染個案上升到5單，其中喺巴黎有位醫生因為曾經喺中國湖北武漢玩時，接觸過中國大陸導遊，返到法國後而感染咗武漢肺炎.
踏入2月，喺8號當日，上薩華萊干達米納－蒙祖華出現確診5單感染武漢肺炎個案 ，據悉嗰5位患者屬輸入性病例，曾經喺星加坡接觸過感染咗武漢肺炎嘅英國患者. 由於嗰時疫情主要喺武漢地區爆發，所以1月31號到2月9號間，喺上法蘭西伊斯特勒同普羅旺斯－阿爾卑斯－蔚藍海岸華茲當地嘅機場亦出現接近550位喺中國湖北武漢嚟嘅遊客俾海關禁止入境兼遣返. 不過嗰時法國重未出現死亡病例，直到情人節出現第一單死亡個案，患者係80歲嘅法籍華裔導遊，呢單既係歐洲地區第一單感染武漢肺炎嘅死亡個案，又係亞洲以外第一單感染武漢肺炎嘅死亡個案. 同月18號，法國衛生大臣話家下國內淨得返四位確診武漢肺炎嘅患者，都係英國籍，家下喺醫院入面隔離緊. 嗰4位英國患者喺六日後先至全部出院.
至此，嗰時冚唪唥感染咗武漢肺炎嘅患者出嗮院，法國總確診個案係12單，其中死亡1單，好返11單.
再次爆發
法國當地以為個疫情結束咗，點知疫情喺2月25號當日開始出現第二輪爆發. 喺2月25號開始出現新感染武漢肺炎個案，嗰時又喺上薩華地區出現2位感染患者，都喺意大利倫巴第大區滑完雪返到法國入面而確診   ，第二日又再確診5單. 到2月29號深夜為止，總感染個案即刻上升到100單.
踏入三月上旬，有越嚟越多法國政區相繼出現武漢肺炎感染個案，單純喺國際婦女節深夜，疫情個案破一千大關，死亡個案亦上升到21單. 到10號當日，感染個案去到1784單，死亡總個案去到33單. 喺航空界，俄羅斯航空已經宣佈減少飛去法國當地嘅航班. 喺政界，法國文化部長感染咗武漢肺炎. 受疫情影響，好多場體育賽事要推遲或空場搞 ；重停止一切藝術節目同展覽活動. 踏入中旬之後，感染案例重越來越多，喺12號當日，由於確診案例去到2876單，法國教育部門宣佈冚唪唥學校必須要喺同月16號開始停課. 第二日，由於感染個案破咗三千大關，死亡個案去到75單. 喺體育界，場地障礙大賽同當地足協屬下嘅冚唪唥嘅足球聯賽同超級盃都停辦. 由於政府宣佈國內唔畀超過100人嘅聚集，所以喺巴黎，當地嘅巴黎鐵塔、凱旋門、盧浮宮三大旅遊景區都要閂門大吉. 一日後，連托耶足球會屬下嘅前鋒——都成為武漢肺炎患者一員，佢既係法國職業足壇感染武漢肺炎第一人，又係南韓足球界第一位感染武漢肺炎嘅職業足球員 ；喺教育界，由於疫情越嚟越犀飛利，所以好多大中小學同幼稚園都提早兩日停課. 不過由於法國當地啲人對口罩嘅意識非常之差，以為戴口罩係病咗或有傳染病啲人嘅專利，所以街頭冇乜人戴口罩而導致疾病傳播嘅原因. 喺政壇界，生態轉型團結部秘書布魯尼都成為武漢肺炎患者. 到3月15號爲止，由於確診案例達到5423單，死亡案例破百，法國政府宣佈國內防疫入到最高警戒狀態，期間連監倉都有人出現感染武漢肺炎.
由於嗰時病例數每三日多一倍，當地嘅汽車廠商雷諾同標緻喺3月16號當日宣佈閂埋國內冚唪唥工廠而停產. 喺3月17號，巴黎政府宣佈可能派軍隊嚟維持秩序，出街都要有通行證先至得 ，話抗疫已經入咗戰爭狀態兼實施封城措施 ；同時總統宣佈閂埋邊境接壤地區嘅關卡. 喺普羅旺斯－阿爾卑斯－蔚藍海岸尼斯，市長都成為武漢肺炎患者. 喺國內嘅LVMH、CHANEL、Dior、LV等奢侈品同化妝品生產商都開始改行出消毒酒精產品，交畀法國醫療部門同巴黎公立醫院救助機構嚟對抗國內疫情 ；連空中巴士廠商都唔向當地生產客機業務 ；甚至一年一度嘅法網都宣佈延期舉辦. 由於感染案例直線上升，到同月20號爲止，感染武漢肺炎案例去到12612單，死亡個案上升到450單. 喺體育界，意甲踢波嘅布萊斯·馬度迪（祖雲達斯）同馬迪亞·扎卡尼（維羅納） 、男排球手艾雲尼格比都唔例外成爲武漢肺炎患者. 疫情亦向法國樂壇插手，爵士樂歌手曼奴·狄邦哥喺當日感染武漢肺炎，6日後瓜老襯 ；連尚勒伯都唔例外. CHANEL同GUCCI都宣佈閂工廠停產. 重出現法國當地啲人因度假式隔離而引起反感嘅情況同埋無人機喺街頭嗌民眾快啲返屋企都有. 喺普羅旺斯－阿爾卑斯－蔚藍海岸尼斯，當地政府重宣佈宵禁. 隨後，由於法東地區嘅醫療系統瀕臨崩潰邊緣，連德國啲醫療團隊都實行跨國救助 ；重出過有醫生感染武漢肺炎死咗都有.
同月22號，當日感染武漢肺炎案例去到16689單，死亡個案上升到674單. 喺大東部米盧斯都借鑒尼斯噉實行宵禁 ；當日又有兩間奢侈品廠商（Balenciaga同埋Yves Saint Laurent）夾手出口罩嚟對抗呢單疫情 ；喺生態轉型團結部，官員亦成為武漢肺炎患者 ；喺亞馬遜法國官網都宣佈暫停接收冇必要嘅商品訂單 ；甚至有經濟部長話呢單疫情同1929年嘅經濟大蕭條相提並論. 第二日，法國衛生部長話家下唔會派運動員去日本東京參加奧運. 一日後，由於確診個案破咗二萬大關，死亡個案亦破千. 喺伊拉克駐地嘅法國軍隊亦都宣佈撤軍 ；連農業部長話有廿萬農業崗位出現人手緊缺嘅問題 ；喺斯特拉斯堡火車站，有部高鐵列車改裝成醫用車輛嚟運輸感染咗武漢肺炎而一定要入ICU啲患者. 由於法國當地嘅醫療條件差唔多去到極限，當地政府希望通過軍事同外交途徑搵德國嚟搞國際援助.
兩日後，總感染個案破咗三萬大關，去到32964單；死亡個案去到1995單. 喺大巴黎地區一位16歲女仔感染武漢肺炎死咗受到國內輿論高度關注. 同日法國總理喺當日晏晝（UTC+1）繼續延長嚴格嘅管制同封城措施. 喺同年3月17號開始實施嚴格嘅管制同封城措施後，法國警方已經出咗26萬單因為違反嚴格嘅管制同封城措施個案啲民眾. 當日連獸醫都開始加入抗疫行列.
2020年3月29號，總感染個案破咗四萬大關，去到40704單；死亡個案破咗二千大關，去到2609單. 其中，做過經濟財政部同工業部嘅部長、法蘭西島大區上塞納省議會主席——都成爲武漢肺炎嘅死者. 喺體育界，法國全國籃球聯賽委員會宣佈因為疫情原因，將原先暫停緊嘅A同B級籃球聯賽賽季腰斬. 重有政府官員話呢單疫情令成個歐盟失信.
第二日，總感染個案去到44550單；死亡個案破咗三千大關，去到3024單. 當日有一批喺中國大陸整嘅口罩送到法國嚟抗疫. 嚟到月尾最後一日，總感染個案破咗五萬大關，去到52128單；死亡個案破咗三千大關，去到3523單. 連總統都睇咗口罩生產廠家要求加速生產口罩嚟對抗疫情. 單疫情甚至有法國軍隊派團隊送病人到德國醫都有.
踏入4月初，感染案例重係持續上升趨勢，單純第一日死亡個案破咗四千大關. 喺巴黎，當地嘅醫院負荷已經達到極限；重有商場攞嚟改造成太平間嚟收留武漢肺炎死者. 重有法國媒體批評美國政府話佢趁火打劫搶走喺海外訂購嘅口罩. 兩日後，感染個案突破咗五萬同六萬大關，死亡個案去到6507單. 全國境內嘅敬老院夾埋有884人死咗.
4月4號，感染個案去到68605單，死亡個案極速加到7560單. 當地差唔多午餐時間（UTC+1），喺奧文尼－隆河－阿爾卑斯伊澤河畔羅芒發生咗比較得人驚嘅殺人案，當時有疑犯用刀造成當地市民2死7傷嘅慘劇. 有里昂足球會隊醫話喺2020年2月27號舉辦嘅2019/20賽季歐冠十六強——里昂主場對陣祖雲達斯，有意大利球員將武漢肺炎帶入法國境內. 當日凌晨（UTC+1）BFM向法國全境直播中國大陸嘅悼念武漢肺炎死難者儀式時，記者Emmanuel Lechypre講咗反華言論 ，事後法國BFM即刻發佈道歉聲明，重將主播Emmanuel Lechypre禁播咗一個禮拜. 當日《費加羅報》都教法國佬點樣拋棄「口罩無用論」.
部份法國政客喺疫情期間淨識諗住點推卸責任嘅同時，結果有口話人唔識話自己. 4月5號，感染個案突破咗七萬大關，去到70478單. 死亡個案突破八千大關，去到8078單. 由於越嚟越少海外公民去法國做上山下鄉啲嘢，加上好多農場出現人手唔夠嘅情況，令當地生產嘅士多啤梨同蘆筍等季果蔬到收成期時出現大批腐爛嘅情況. 第二日，感染個案去到74390單，死亡個案去到8911單. 喺大東部聖路易，連市長尚－馬里·佐勒（Jean-Marie Zoellé）都成為武漢肺炎患者兼喺德國北萊茵－西法倫波恩死咗.
2020年4月7號，感染案例爬升到78167單，死亡個案打破一萬大關. 期間爆出醫學界嘅醜聞——有科學家重諗住去非洲搞疫苗試驗場，結果俾世界衛生組織同譚德塞鬧，話完全係「冇人性」嘅行為.
蔡宛珊
蔡宛珊（Sarika Choy， ）係香港模特兒，2001年已經開始接模特兒工作，曾經同周星馳一齊拍生力啤廣告，亦拍過黎明同許志安嘅MV.
額爾古納樂隊
額爾古納樂隊，係中國樂隊.
Brousses-et-Villaret
Brousses-et-Villaret係法國嘅一個市鎮，位置喺奧德.
磺胺吡啶
磺胺吡啶（，Sulfapyridine）係種抗生素，主要用嚟醫細菌感染的嘅皮膚病.
許寶強
許寶強係香港學者.
1985年佢喺香港中文大學攞到理學士學位. 1995年喺紐約州立大學Binghamton分校攞到博士學位.
莫西古省
莫西古省（；Moxico；）係安哥拉嘅一個省，喺國土東部，首府盧埃納.
許寶強
著作包括《資本主義不是甚麼》、《回歸人心》、《情感政治》、《缺學無思》、《限富扶貧》等等.
廣州市第70中學
廣州市第70中學係中國廣東廣州嘅全日制中學，1957年成立，位置喺白雲區龍歸，106國道嘅K2466+730標記位.
攷
類:廣州市白雲區
Brugairolles
Brugairolles係法國嘅一個市鎮，位置喺奧德.
西藏 (1912–1951)
從1912年到1951年，西藏係事實上獨立嘅自治政體，不過呢個時期西藏嘅主權歸屬存在爭議. 一啲認為西藏係獨立政權嘅學者將1912年十三世達賴喇嘛宣佈西藏脫離大清嘅宣言當作西藏獨立嘅證據，但俾另一啲認為西藏主權歸屬中國嘅學者質疑. 中華民國政府認為西藏係中國領土嘅地方，叫佢西藏地方. 而家有支持嘅人士叫佢西藏王國（Kingdom of Tibet），不過當時冇呢個稱呼.
1950年，中共發動昌都戰役，派軍進攻西藏. 1951年，西藏政府同中共簽訂，西藏改做中華人民共和國嘅西藏自治區.
九黎
九黎族係中國上古時期嘅一個部落，族群人口分布於黃河流域一帶. 佢哋係百越祖先同蚩尤嘅後代，因此又稱「黎」.
簡介
蚩尤係九黎部落聯盟嘅阿頭，有八十一個手足兄弟都係九黎酋長. 佢哋信奉巫教，掌握文化嘅人叫做「巫」；事奉鬼神，而且有刑法，可以用銅造兵器. 呢啲文化對於之後嘅華夏部族有好大影響.
西藏 (1912–1951)
背景（西藏嘅獨立）
民國成立嘅時候時任大總統嘅袁世凱仲致電，講係要恢復佢嘅封號，但係被拒絕，佢表示佢從未同中國要求過封號，佢話佢本來就掌握住西藏嘅政教大權.
九黎
簡介
黃帝同蚩尤響涿鹿之戰因九黎失敗結束. 九黎經過長期鬥爭，一部分喺北方建立黎國，然之後輸咗畀周朝（西伯勘黎）；一部分參加咗黃炎部落聯盟，即係「黎民」，成為華夏族；另一部分退去到南方江漢流域，建立三苗.
西藏 (1912–1951)
背景（西藏嘅獨立）
1913年，逃去印度嘅達賴喇嘛返嚟拉薩，宣佈中國同西藏之前嘅關系係所謂嘅「」而唔係宗主關係. 達賴喇嘛亦聲明西藏係個獨立嘅國家.
1913年1月，同其他三個西藏代表嚟到大蒙古國首都京城庫倫同當地政府簽署《》，彼此承認對方嘅獨立地位.
納米貝省
納米貝省係安哥拉嘅一個省，喺國土西南部，首府納米貝.
屋蘭士街
屋蘭士街（Oaklands Avenue）係香港香港島西半山一條路，北接列堤頓道，南接羅便臣道、旭龢道交界. 雖然中文叫「街」，但英文街名就用代表大道嘅「Avenue」.
屋蘭士街本嚟落到柏道，但自從起咗城西公園之後就斷開咗，連去柏道嗰截就叫做屋蘭士里（Oaklands Path）.
龍與雀斑公主
《龍與雀斑公主》（日文：竜とそばかすの姫，英文：Belle）係一部於2021年上映嘅日本電影動畫，由細田守編劇同執導、由地圖工作室制作.
呢套電影係細田守自《未來的未來》之後自己親自執導嘅第6部原創動畫作品.
發行
2020年12月15號，響東寶舉行嘅作品發佈會上公佈相關消息.
2021年7月15號，《龍與雀斑公主》響第74屆康城影展首映.
目前預定響2021年10月28號響香港上映.
簡介
主角小鈴係一個嚟自高知縣田舎町嘅17歲女高中生，自細中意唱歌嘅佢，因為阿媽嘅死而封閉自己，變得唔再唱歌，同老豆嘅關係亦因而變差. 直此有一日，佢響老友小弘（別役弘香）嘅介紹下，加入有成50億人嘅虛擬世界「U」，以女歌手「Belle」呢個身份出道. 由於佢可以響「U」自由唱歌，因此佢係咁發表自己作嘅歌，好快就得到巨大人氣.
但響開音樂會當日，一條神秘、巨大嘅黑龍突然之間響Belle面前現身，仲搞亂咗音樂會.
呢場音樂會舉行失敗惹起自警團「正義」團長賈斯丁嘅反感，發起「搵到龍嘅真面目」行動.
主要角色
龍（竜，配音：佐藤健）
久武忍／阿忍（久武 忍（ひさたけ しのぶ）／しのぶくん，配音：成田凌）
千頭慎次郎／頭慎（千頭 慎次郎（ちかみ しんじろう）／カミシン，配音：染谷將太）
渡邊瑠果／瑠果（渡辺 瑠果（わたなべ るか）／ルカちゃん，配音：玉城蒂娜）
別役弘香／小弘（別役 弘香（べつやく ひろか）／ヒロちゃん，配音：幾田莉拉）
合唱團
呢個合唱團係小鈴阿媽生前所在嘅合唱團，響佢死後，其他五位成員一直有份照顧小鈴.
吉谷（吉谷（よしたに）さん，配音：森山良子）
喜多（喜多（きた）さん，配音：清水美智子）
奧本（奥本（おくもと）さん，配音：坂本冬美）
「U」
賈斯丁（ジャスティン，配音：森川智之）
Peggy（ペギースー，配音：ermhoi）
蘇汶（スワン，配音：小山茉美）
剝皮太郎＆堅忍丸（ひとかわむい太郎＆ぐっとこらえ丸，配音：宮野真守）
其他人物
小鈴之父（すずの父親，配音：役所廣司）
小鈴之母（すずの母，配音：島本順美）
威熱省
威熱省係安哥拉嘅一個省，喺國土西北部，首府威熱.
薩伊省
薩伊省係安哥拉嘅一個省，喺國土西北部，首府姆班扎剛果.
特定亞洲
特定亞洲（；アジア），簡稱特亞（特亜）或特亞三國. 字面上嘅「特定亞洲」係指喺東亞國家嘅日本互聯網論壇上用嘅一個術語. 日本係對部分亞洲國家有明顯嘅負面睇法，可能係日本嘅反中情緒仍然強烈，或者同日本有政治緊張同爭端嘅東亞國家，即韓國、北韓同埋中國. 臺灣通常被認為係個日本化嘅國家，喺十九世紀末同二十世紀先後同日本建立咗殖民關係. 香港同澳門係中國嘅地方嚟，但喺制度上都同中國嘅唔同.
「特定亞洲」作為日本互聯網用戶邊個唔鍾意南韓、北韓同埋中國. 有啲人對呢個字有唔好印象. 呢個術語淨係我一啲右翼分子用
克耶邦
克耶邦（，緬甸文：ကယားပြည်နယ်），係喺緬甸嘅一個邦，面積夾埋有11,731.5平方公里，約莫286,627人喺呢度住緊.
費利曼圖
費利曼圖（Fremantle）係澳洲西澳洲一個城市，人口約莫3萬.
克耶邦
拎
分類:緬甸
BTS
BTS可以係：
龘䶛䨻䆉
《龘䶛䨻䆉》 （），又叫《達拉崩吧》（）係首喺2017年3月25號喺bilibili發表嘅歌. 原唱係虛擬歌手洛天依同言和，兩把聲都係用合成軟件VOCALOID嚟整. 首歌係講緊一個勇者去打低惡龍嘅童話故仔，而個勇者個名叫龘䶛䨻䆉.
名
呢首歌紅嘅地方除咗佢洗腦嘅旋律之外，啲人名同地方名都係首歌嘅特色之一. 喺首歌入面出現過嘅名都係用咗好多好生僻嘅字砌出嚟嘅，下面列咗首歌入面出現過嘅名：
天高地厚
《天高地厚》係信樂團出嘅第二張錄音室專輯. 喺2003年5月17號由艾迴唱片發行.
簡介
呢張專輯收錄咗11隻歌. 呢張專輯代表作品有同名主打曲《天高地厚》、《離歌》，仲有韓劇《羅曼史》嘅中文主題曲《斷了思念》.
安睦街
安睦街（On Muk Street）係香港新界沙田區石門一條路，走線呈V形，東接安耀街、安明街交界，跟住先向南行，再向西北行，西面係掘頭路，近住鄉議局大樓.
睇埋
類:石門
Saint-Christaud, Gers
Saint-Christaud, Gers係法國嘅一個市鎮，位置喺奧斯坦尼大區嘅熱爾.
九龍巴士78A線
九龍巴士78A線係香港九龍巴士經營嘅一條巴士路線，循環來往粉嶺（皇后山）同粉嶺站，途經龍躍頭同聯和墟.
Cabrespine
Cabrespine係法國嘅一個市鎮，位置喺奧德.
Bugarach
Bugarach係法國嘅一個市鎮，位置喺奧德.
何華超
何華超（Tony Wah-chiu Ho，）係香港男演員. 1982年，佢由無綫電視藝員訓練班舞蹈員出身，後來成為演員. 代表作有《復仇者之死》、《3D肉蒲團之極樂寶鑑》等.
何已婚，有兩個仔.
睦鄰街遊樂場
睦鄰街遊樂場（Muk Lun Street Playground）係香港一公園同遊樂場，喺黃大仙睦鄰街7號，路德會救恩堂同屋苑現崇山之北，行政上歸黃大仙區，由康樂及文化事務署管. 設施有硬地球場、籃球場、戶外乒乓波檯同七人足球場，有洗手間連更衣室.
遊樂場前身為寮屋區，場內不乏古木，2012年康文署曾為一樖已列古樹名冊細葉榕擴建花槽，等佢生得好啲.
註
類:香港遊樂場
拉馬卡
拉馬卡（，Chevalier de Lamarck，））係位法國博物學家，係進化論嘅提議人同先驅，佢係最先提出生物進化學說嘅人，1809年發表咗《動物哲學》呢本書，講述咗佢嘅進化理論，後嚟形成咗拉馬卡學說.
泥圍足球場
泥圍足球場，香港足球場之一，喺屯門藍地，喺泥圍村，英文叫Nai Wai Soccer Pitch. 行政上歸屯門區. 設施有硬地球場，以及7人足球場.
隆昌
隆昌係中國四川一個縣級市，由內江市代管，位於四川盆地南部，面積794平方公里，2014年總人口約79萬. 下轄12鎮4鄉，市政府駐金鵝鎮. 原先係隆昌縣，2017年4月經國務院批准，撤銷隆昌縣，設立縣級隆昌市.
西維爾大教堂
西維爾大教堂（Catedral de Santa María de la Sede de Sevilla），又叫西維爾主教座堂，係西班牙安達盧西亞首府西維爾嘅主教座堂，係世界最大嘅哥德式大教堂，亦係世界上第三大教堂. 佢喺1987年畀聯合國教科文組織列做世界文化遺產.
灰熊
灰熊（Ursus arctos horribilis）係啡熊嘅亞種，主要分佈喺北美洲西北部，育空同阿拉斯加嗰頭.
[[Category:熊]]
Cahuzac, Aude
Cahuzac係法國嘅一個市鎮，位置喺奧德.
崇華街
崇華街（Shung Wah Street）係香港九龍黃大仙區竹園一條路，西接雙鳳街，東接蒲崗村道.
磺胺甲噁唑
磺胺甲噁唑（，sulfamethoxazole）係種抗生素，主要用嚟醫尿道感染、呼吸系統感染、腸道感染同膽道感染.
Saint-Cricq
Saint-Cricq係法國嘅一個市鎮，位置喺奧斯坦尼大區嘅熱爾.
墨爾本勝利足球會
墨爾本勝利足球會（Melbourne Victory Football Club），係澳洲墨爾本一個足球會，亦係維多利亞州兩支參加澳洲職業足球聯賽嘅球隊其中之一（另一間係墨爾本城），喺2004年創會.
聖母百花大教堂
聖母百花大教堂（Cattedrale di Santa Maria del Fiore），又叫聖母百花聖殿，係意大利陀斯卡拿首府翡冷翠嘅主教座堂，亦係世界上第四大教堂，1436年起好.
Cailhau
Cailhau係法國嘅一個市鎮，位置喺奧德.
新廈街
新廈街（San Ha Street）係香港香港島柴灣樂耕埔一條路，西接柴灣道，東面係掘頭路，近住柴灣游泳池.
雖然新廈街得約莫800米長，但最大門牌號碼已經去到345號（柴灣游泳池）.
ROUGE (評估準則)
ROUGE（Recall-Oriented Understudy for Gisting Evaluation）係自然語言處理上一類做法，用嚟評估一段自動總結或者機翻演算法「有幾好」.
諗頭
ROUGE 嘅基本諗頭係，人工智能最想做嘅嘢就係教電腦模仿人噉嘅智能，所以如果話一段 AI 演算法掂，即係等同話佢展現到同人類專家一樣噉嘅表現；噉講即係話，研究者會去
Freiheitssatz
喺組合羣論裡面，Freiheitssatz（德文，意思係「自由定理」或者「獨立定理」：Freiheit + Satz）係羣展示論嘅一個定理，指出單關係羣嘅某啲子羣係自由羣.
定理內容
考慮以下嘅羣展示：
入面有 n 個生成元x_i同埋一個循環簡約（cyclically reduced）關係r，如果x_1有喺r入面出現嘅話，G入面由生成嘅子羣就係自由羣，換句話講，呢個子羣入面之間無任何關係.
歷史
呢個定理由德國數學家Max Dehn提出，由佢嘅學生Wilhelm Magnus喺佢嘅博士論文證明出嚟. Dehn原本諗住Magnus會用拓樸學嘅方法證明出嚟 ，點知Magnus最後係用數學歸納法 加埋羣嘅共合積（amalgamated product）證到. 之後同都用唔同嘅歸納法方法證明到.
秋山真之
秋山真之（あきやま さねゆき，，慶應4年3月20號-大正7年2月4號），細個叫「淳五郎」（じゅんごろう），係日本海軍軍人，最高軍銜係海軍中將. 阿哥係陸軍大將、「日本騎兵之父」秋山好古，老婆係秋山季子（稲生すゑと），一共生咗四個仔兩個女. 日本女政治家大石尚子係佢嘅外孫女.
早期生涯
因為屋企窮，秋山真之喺東京讀預科嘅學費，係由佢阿哥好古出嘅. 秋山本來一心諗住考入東京大學，但後來佢發覺，自己嘅志向同佢朋友正岡子規嘅好唔同；正岡子規打算做文人，志願係考到東京大學文學部. 最後喺1886年（明治19年），秋山真之決定去讀海軍兵學校，並且成為第17期學員.
1890年（明治23年），秋山真之以同期第一名嘅成績由海軍兵學校畢業，正式成為一個海軍軍人，並且以少尉候補生嘅身份，分配到海防艦「比叡」號做實地演習. 喺秋山實習嘅呢段時間，佢最受人注意嘅一件事，應該係有份參加將觸礁嘅鄂圖曼帝國軍艦「艾圖魯號」（Ertuğrul）嘅生還者送返去嘅行動.
盛年
1892年（明治25年），秋山升做海軍少尉. 日清戰爭期間，秋山分配咗去偵察艦「筑紫」號，負責收集情報、救助傷兵之類嘅後勤事務. 1896年（明治29年）年1月，秋山轉劃喺「横須賀」號嘅名下. 喺甲午海戰期間，水雷嘅使用逐漸活躍起身，日本政府亦跟住設置咗海軍水雷術練習所（海軍水雷學校），秋山真之以學生身份喺度學習水雷嘅使用，畢業之後分配去横須賀水雷團第二水雷隊. 後尾又升咗做海軍大尉，喺通訊艦「八重山」號服役. 同年嘅11月，秋山以軍令部諜報科成員嘅身份去咗中國東北活動.
註
類:日本軍人
Cailhavel
Cailhavel係法國嘅一個市鎮，位置喺奧德.
Saint-Clar
Saint-Clar係法國嘅一個市鎮，位置喺奧斯坦尼大區嘅熱爾.
約翰·莊納皮亞
約翰·莊納皮亞（，John Napier，），國語譯納皮爾，係個蘇格蘭數學家、物理學家同天文學家. 佢最出名嘅事蹟係發明對數，同計數架生「納皮亞嚿骨」（Napier's bones）.
太平村
太平村（Tai Ping Village）係香港新界西貢區菠蘿輋一條村，喺1971年由香港明愛開村，專畀漁民上岸住.
聖但尼大教堂
聖但尼大教堂（Basilique Saint-Denis），又叫聖但尼聖殿，係法國巴黎聖但尼嘅主教座堂，自克洛維一世開始到路易十八幾乎全部法蘭西國王都葬喺度.
丁部領
丁部領（）係大瞿越（兼越南丁朝）開國皇帝，968年到979年在位，史稱丁先皇.
人體解剖學方位
人體解剖學方位（anatomical terms of location）係解剖學上用嚟描述人體器官嘅相對位置以及運動方向嘅一套標準化術語，以兩手放喺身體兩側而且掌心面向前方嘅標準解剖姿勢為準. 呢啲詞語包括： ... 等等.
Cailla
Cailla係法國嘅一個市鎮，位置喺奧德.
磺胺多辛
磺胺多辛（，Sulfadoxine）係種抗生素，主要用嚟醫瘧疾.
陳一華
陳一華（Chan Yut-wah，）係香港宗教界人士，牧師 ，曾經做過香港警察隊基督教以諾團契團牧、深水埗區院牧事工委員會院牧.
政治參與經歷
喺2011年，佢連同陳世強、唐榮敏、劉金勝、司徒永富同埋張洪秀美合組一個親建制連線參選香港特别行政區選舉委員會宗教界委員，所有人都當選.